b'\n_START_ARTICLE_\nSantiago de Compostela\n_START_SECTION_\nKatedraali\n_START_PARAGRAPH_\nSantiago de Compostelan katedraalin paikalla on ollut kirkollista toimintaa 800-luvun alusta. Nykyisen katedraalin rakennusty\xc3\xb6t aloitettiin vuonna 1075, ja ne jatkuivat jaksoittain vuoteen 1211 saakka _NEWLINE_Katedraali edustaa vahvasti romaanista arkkitehtuuria. Sen pilarit ovat perusmuodoltaan neli\xc3\xb6it\xc3\xa4, ja niiden sivuissa on kiinni nelj\xc3\xa4 puolipylv\xc3\xa4st\xc3\xa4. Pylv\xc3\xa4\xc3\xa4t kannattavat tynnyriholvia sek\xc3\xa4 jakavat tilan osiin. Keskik\xc3\xa4yt\xc3\xa4v\xc3\xa4n puoleisin puolipylv\xc3\xa4s kohoaa koko k\xc3\xa4yt\xc3\xa4v\xc3\xa4n korkuiseksi kannattelemaan holvikattoa. Sivuikkunat toimivat ep\xc3\xa4suorana valonl\xc3\xa4hteen\xc3\xa4.'